**განცხადება**

ქ.თბილისი 07.05 2019 წ.

**ამხანაგობა ,,მახათა“ გიწვევთ ფასთა გამოკითხვის (კონკურსის) პროცედურაში მონაწილეობის მისაღებად**

**შესყიდვის ობიექტი:** ამხანაგობის მიერ ქ.თბილისში, მახათას მთაზე მდებარე მიწის ნაკვეთზე (დანართი N4 სისტემაში განთავსდება კოორდინატების დაზუსტების შემდეგ) გრძელვადიანი განსახლებისთვის საცხოვრებელი კომპლექსის საპროექტო-სამშენებლო სამუშაოების ერთობლივად შესყიდვა **„ფასთა გამოკითხვის“ საშუალებით**

1. ამხანაგობა შემდგომში “შემსყიდველი”უფლებამოსილია პრეტენდენტების შერჩევის მიზნით შეაფასოს მათი განაცხადებები და გამარჯვებულის გამოვლენიდან არაუგვიანეს 20 დღისა დადოს მასთან შესყიდვის ხელშეკრულება.

2. ზემოაღნიშნულიდან გამომდინარე, შემსყიდველი გიწვევთ ფასთა გამოკითხვის (კონკურსის) პროცედურაში მონაწილეობისათვის და გთხოვთ წარმოადგინოთ თქვენი განაცხადი შემდეგი დოკუმენტებისა და თანდართული ფორმების მიხედვით:

ა) განცხადება მონაწილეობაზე (დანართი N1);

ბ) ინფორმაცია შესაბამისობის შესახებ (დანართი 2);

გ) ტექნიკური დავალება, (დანართი N3).

3. პრეტენდენტი უნდა აკმაყოფილებდეს მითითებულ კრიტერიუმებს, უნდა წარმოადგინოს მოთხოვნილი ინფორმაცია და მისი დამადასტურებელი დოკუმენტაცია:

4. წინადადებასთან დაკავშირებული ყველა დოკუმენტი ან/დ აინფორმაცია წარმოდგენილ უნდა იქნას ქართულ ენაზე.

5. შესყიდვის პროცედურების განხორციელების ეტაპზე ქვეკონტრაქტორ(ებ)ის არსებობის შემთხვევაში შემსყიდველს უნდა მიეწოდოს პრეტენდენტსა და ქვეკონტრაქტორ(ებ)ს შორის გაფორმებული ხელშეკრულებები.

6. მოწოდებული დოკუმენტი ან/და ინფორმაცია ხელმოწერილი ან/და ბეჭედდასმული უნდა იყოს უფლებამოსილი პირის მიერ (საჭიროების შემთხვევაში ატვირთულ უნდა იქნას მინდობილობა ან რწმუნებულება).

7. ხელშეკრულების ფორმა (დანართი N5) და პირობები მოცემულია „ფასთა გამოკითხვის“ დოკუმენტაციაში, რომელიც ხელშეკრულების დადების მომენტისათვის დაზუსტდება „ფასთა გამოკითხვის“ წინადადების შესაბამისად.

8. პრეტენდენტს არა აქვსუფლება წარმოადგინოს ალტერნატიული „ფასთა გამოკითხვის“ წინადადება.

9. განაცხადი უნდა წარმოადგინოთ შემდეგ მისამართზე: ქ. თბილისი, კვინიტაძის ქუჩა #20.

10. განაცხადის მიღების ბოლო ვადაა **20 მაისი, 16:00 საათი.** აღნიშნული ვადის გასვლის შემდეგ წარმოდგენილი განაცხადი არ განიხილება.

11. განაცხადები შეფასდება შემდეგ მისამართზე: ქ. თბილისი, კვინიტაძის ქუჩა #20-ში, **21 მაისი 12:00 საათზე.**

12. განაცხადი წარდგენილ უნდა იქნას ქართულ ენაზე მითითებულ მისამართზე, დალუქულ კონვერტში წინააღმდეგ შემთხვევაში წინადადება არ განიხილება.

1. ფასები შემოთავაზებული უნდა იქნას ეროვნულ ვალუტაში (ლარში);

14. განაცხადი, რომელიც არ პასუხობს განცხადების აღნიშნულ პირობებს იქნება უარყოფილი, როგორც ფასთა გამოკითხვის (კონკურსის) პროცედურაში, მითითებულ მოთხოვნებთან შეუსაბამო. შემსყიდველის გადაწყვეტილებით პრეტენდენტს შეიძლება დაუდგინდეს დოკუმენტაციის დაზუსტების ან/და წარმოდგენის დამატებითი ვადები.

15. გამარჯვებულად მიიჩნევა და შესყიდვის ხელშეკრულება დაიდება შემსყიდველსა და იმ მიმწოდებელს შორის, რომელიც აკმაყოფილებს შემსყიდველის მოთხოვნებს და რომელმაც წარმოადგინა უმცირესი ფასი.

შესყიდვებში მონაწილეობის მსურველ პირებს დამატებითი ინფორმაციის და განმარტებების მიღება შეუძლიათ ქ. თბილისი, კვინიტაძის ქუჩა #20-ში, საკონტაქტო პირები:

**ტექნიკურ პირობასთან დაკავშირებით**

ოთარ კაპანაძე 577 51-88-33; დავით ბარბაქაძე - 577 39 33 45

**საორგანიზაციო საკითხებთან დაკავშირებით**

გელა ხიდაშელი - 595 05 55 25

ირინა გოზალიშვილი - 577 19 03 13

***დანართი N1***

**--------------------------------------**

**--------------------------------------**

**განცხადება მონაწილეობაზე**

ფასთა გამოკითხვის პროცედურაში თქვენს მოწვევასთან დაკავშირებით გაცნობებთ, რომ განზრახული გვაქვს მივიღოთ მონაწილეობა პროცედურაში და წარმოგიდგინოთ ჩვენი განაცხადი შემდეგი დოკუმენტების მიხედვით:

ა) წინამდებარე განცხადება;

ბ) ინფორმაცია შესაბამისობის შესახებ;

გ) ინფორმაცია ტექნიკურ დავალებაზე თანხმობის შესახებ;

დ) ინფორმაცია საპროექტო-სამშენებლო სამუშაოების ჯამური ღირებულების შესახებ (ეროვნულ ვალუტაში - ლარში);

ე) ინფორმაცია საპროექტო-სამშენებლო სამუშაოების შესრულების ვადების შესახებ;

ვ) სხვა დოკუმენტაცია.

ვადასტურებთ რა, რომ ჩვენ \_\_\_\_\_\_\_\_\_\_\_\_\_\_\_\_\_\_ ვეთანხმებით თქვენს მოწვევაში აღნიშნულ ყველა პირობას, ვიღებთ ვალდებულებას გაგიფორმოთ ხელშეკრულება ჩვენს მიერ წარმოდგენილი პირობების შესაბამისად.

***მონაწილე პირის***

***ხელმძღვანელის ხელმოწერა***

**დანართი N2**

**ინფორმაცია შესაბამისობის შესახებ**

**1. საქონლის მიწოდების/მომსახურების გაწევის/სამუშაოს შესრულების ფორმა და ადგილი**

1. ობიექტის დასახელება და დახასიათება:ქ. თბილისში, მახათას მთაზე მდებარე მიწის ნაკვეთზე (სამხედრო ქალაქის მიმდებარე ტერიტორია) საცხოვრებელი კომპლექსის საპროექტო-სამშენებლო სამუშაოები.
2. ასაშენებელი ობიექტი. 635 საცხოვრებელი ბინა. 165 ბინა 50 მ2 საერთო საცხოვრებელი ფართით - 8 250 მ2; 322 ბინა 80 მ2 საერთო საცხოვრებელი ფართით - 27 760 მ2; 148 ბინა 110 მ2 საერთო საცხოვრებელი ფართით 16 280 მ2; სულ საერთო საცხოვრებელი ფართი შეადგენს - 52 290მ2.
3. შემდგომში პროექტირების დროს დასაშვებია თითოეულ საცხოვრებელ ბინას დაემატოს 2-3 მ2-მდე ფართი;
4. კომპლექსის მშენებლობ მოიცავს საცხოვრებელი კორპუსების საპროექტო-სამშენებლო სამუშაოებს (დანართი #3 ტექნიკური დავალების მიხედვით) შესაბამისი ინფრასტრუქტურით, რომელშიც აგრეთვე იგულისხმება შემდეგი საპროექტო-საძიებო სამუშაოები: ტერიტორიის ტოპო გადაღება, გეოდეზია, გეოლოგია, გენ.გეგმარება, საინჟინრო ქსელების პროექტირება, შენობა-ნაგებობების კონსტრუქციული, არქიტექტურული დ ატექნოლოგიური ნაწილის პროექტების შედგენა.
5. ფასის გაანგარიშებისას პრეტენდეტმა ასევე უნდა გაითვალისწინოს შემდეგი: ,,მიმწოდებელმა“ ,,შემსყიდველთან“ შეთანხმებით საჭიროების შემთხვევაში საკუთარი სახსრებით უნდა უზრუნველყოს მშენებლობის პროცესში წარმოქმნილი ტექნიკური ნებართვების შეთანხმება შესაბამის ორგანიზაციებთან.
6. ასევე უნდა გაითვალისწინოს მშენებლობის მიმდინარეობის სეზონურობა და წინასწარ გათვალოს ყველა დანახარჯი, რაც გამოწვეული იქნება სამშენებლო სამუშაოების ზამთრის პერიოდში წარმოებასთან.
7. მიმწოდებელი ვალდებულია აანაზღაუროს ხელშეკრულების მოქმედების პერიოდში მისმიერ მოხმარებული კომუნალური მომსახურების საფასური.
8. შესყიდვის ღირებულება მოიცავს საპროექტო-სამშენებლო სამუშაოების ჯამურ ღირებულებას ეროვნულ ვალუტაში (ლარში), საქართველოს კანონმდებლობით გათვალისწინებული გადასახადების ჩათვლით.
9. საცხოვრებელ ფართში იგულისხმება მხოლოდ ბინის შიდა ფართი.
10. საცხორებელი კორპუსის სხვა ფართების მოწყობის ხარჯები და საინჟინრო ქსელები უნდა იქნას გათვალისწინებული საცხორებელი ფართის პროპორციულად: სარდაფი ან ტექნიკური სართული (ასეთების არსებობის შემთხვევაში), სხვენი (ასეთების არსებობის შემთხვევაში), კიბის უჯრედი, სართულის ბაქნები, ვესტიბიული, კურპუსის შესასვლელი კიბე და პანდუსი, კორპუსის გარე პერიმეტრი, ლიფტის შახტი, ლიფტის სამანქანო და სხვა არასაცხორებელი საჭირო ფართები.
11. წინადადების საერთო და ერთეულის ფასის წარმოდგენა დასაშვებია მხოლოდ საქართველოს ეროვნულ ვალუტაში (ლარი).

**2. საკვალიფიკაციო მოთხოვნები**

1.იურიდიული პირისთვის:

ა) ამონაწერი მეწარმეთა და არასამეწარმეო (არაკომერციული) იურიდიული პირების რეესტრიდან;  
ბ) ცნობა შესყიდვაში მონაწილეობის მსურველი პირის ქონებაზე საჯარო სამართლებრივი შეზღუდვის არარსებობის შესახებ.

2.ინდივიდუალური მეწარმისთვის:

ა) ამონაწერი მეწარმეთა და არასამეწარმეო (არაკომერციული) იურიდიული პირების რეესტრიდან;  
ბ) ცნობა შესყიდვაში მონაწილეობის მსურველი პირის ქონებაზე საჯარო სამართლებრივი შეზღუდვის არ არსებობის შესახებ.

3.ფიზიკური პირისთვის:

ა) ცნობა საქართველოს საჯარო რეესტრის ეროვნული სააგენტოდან, საჯარო-სამართლებრივი შეზღუდვის არარსებობის შესახებ.

ბ) პირადობის მოწმობის ან პასპორტის ასლი.

4. ამხანაგობისთვის:

ა) ცნობა ბიუჯეტის მიმართ დავალიანების არარსებობის შესახებ;  
ბ) ცნობა შესყიდვაში მონაწილეობის მსურველი პირის ქონებაზე საჯარო სამართლებრივი შეზღუდვის არ არსებობის შესახებ.

შენიშვნა: საკვალიფიკაციო მონაცემების დამადასტურებელი დოკუმენტები შემსყიდველს წარედგინება, როგორც ამხანაგობის, ასევე მის მონაწილეების შესახებ.

5. საკვალიფიკაციო მოთხოვნები ვრცელდება ქვეკონტრაქტორებზეც (არსებობის შემთხვევაში).

**3. მოთხოვნა პრეტენდენტის გამოცდილების შესახებ**

1. პრეტენდენტს 2014 წლის 01 იანვრიდან წინადადებების მიღების დასრულების დღემდე უნდა ჰქონდეს შენობის სამშენებლო-სარეაბილიტაციო სამუშაოების შესრულების გამოცდილება 20 მლნ ლარის ღირებულებით, მათ შორის ერთი ხელშეკრულების ფარგლებში არანაკლებ 5 მლნ ლარის ოდენობით. აქედან გამოცდილების მოცულობის არანაკლებ 80% უნდა გააჩნდეს უშუალოდ პრეტენდენტს, ქვეკონტრაქტორის გარეშე.
2. შესრულებულ სამუშაოებზე წარმოდგენილი უნდა იქნას დამკვეთის მიერ გაცემული სარეკომენდაციო წერილი.
3. სარეკომენდაციო წერილში მითითებული უნდა იყოს ხელშეკრულების გაფორმების თარიღი, ხელშეკრულები სნომერი, შესყიდვის ობიექტის დასახელება, შესრულებული სამუშაოების ღირებულება, ინფორმაცია იმის შესახებ რომ ხელშეკრულებით ნაკისრი ვალდებულებები შესრულებულია სრულადდა ჯეროვნად.
4. გარდა ამისა პრეტენდენტმა მოთხოვნილი გამოცდილების დასტურად უნდაწარმოადგინოს ხელშეკრულებ(ები)ა, საბოლოო მიღება-ჩაბარების აქტ(ებ)ი და ანგარიშფაქტურ(ები)ა (არსებობისშემთხვევაში) ანანგარიშსწორების დამადასტურებელი შესაბამისი დოკუმენტაცია (საგადახდოდავალება).
5. ყველა სამუშაო სავალდებულოა მიწოდებული იყოს საქართველოს ტერიტორიაზე.

**4. მოთხოვნა პრეტენდენტის პერსონალის გამოცდილების შესახებ**

1. პრეტენდენტის მიერწარმოდგენილ ძირითად სპეციალისტებს უნდა გააჩნდეს ანალოგიური ხასიათის, სირთულის და შინაარსის სამუშაოების შესრულების არანაკლებ 3 (სამი) წლიანი გამოცდილება. ინფორმაციაში წარმოდგენილი უნდა იქნას :თანამდებობა, სპეციალობა, გვარი, სახელი, მუშაობის საერთო გამოცდილება (წელი).
2. პრეტენდენტმა სამუშაოების შესრულების უზრუნველსაყოფად უნდა გამოყოს პროექტის ხელმძღვანელი, მისი მოადგილე (მინიმუმ ერთი ადამიანი) და მთავარი ინჟინერი (უშუალოდ სამშენებლო ობიექტზე პასუხისმგებელი პირი), მათი გამოცდილების დასადასტურებლად პრეტენდენტმა უნდა წარმოადგინოს მონაცემები თანდართული ფაილების (პროექტის ხელმძღვანელი, მოადგილე, მთავარი ინჟინერი) შესაბამისად;
3. პრეტენდენტმა უნდა წარმოადგინოს კანდიდატების წერილობითი დადასტურება, რომ ისინი მზად არიან უხელმძღვანელონ გათვალისწინებული სამუშაოების შესრულებას.

**5. სხვა პირობები და მოთხოვნები**

1. ხელშეკრულების შესრულების მთელ პერიოდში, მიმწოდებელმა უნდა უზრუნველყოს საქართველოში მოქმედი სამშენებლო და გარემოს დაცვითი ნორმების განუხრელი შესრულება.
2. სამშენებლო სამუშაოების შესრულების პერიოდში ,,მიმწოდებელი“ ვალდებულია დაიცვას და უზრუნველყოს სამშენებლო მოედნის ფარგლებში მდებარე ხეების და მცენარეების დაუზიანებლობა და სიცოცხლისუნარიანობა, ასევე მინიმუმამდე დაიყვანოს მუშაობით გამოწვეული ხმაურის, ვიბრაციის და მტვრის გარემოზე გავლენა.
3. მიმწოდებელი ვალდებულია სამუშაოების შესრულების დროს გამოიყენოს მხოლოდ ის მასალები, რომელთა ხარისხი შეესაბამება საქართველოში აღიარებულ სტანდარტებსა და ნორმებს, წინააღმდეგ შემთხვევაში შემსყიდველი უფლებამოსილია არ ჩაიბაროს ჩატარებული სამუშაოები.
4. მიმწოდებელი ვალდებულია სამუშაოს დასრულებისთანავე გაათავისუფლოს სამუშაო ადგილი სამშენებლო მოწყობილობა-დანადგარებისაგან და სამუშაოების წარმოების პროცესში წარმოქმნილი ნარჩენებისაგან.
5. მიმწოდებელი ვალდებულია აღადგინოს სამუშაოების წარმოების პროცესში მისი მიზეზით დაზიანებული ინფრასტრუქტურა.
6. შესრულებული სამუშაოთა მაღალი ხარისხის უზრუნველსაყოფად მოქმედი სამშენებლო ნორმების შესაბამისად სამუშაოების შესრულების დროს ,,მიმწოდებელი,, ვალდებულია წარმოადგინოს გამოყენებული მასალების (ასფალტბეტონის, ცემენტბეტონის და სხვა) ლაბორატორიული დასკვნები და რეცეპტები, მათი ხარისხი უნდა შეესაბამებოდეს პროექტით გათვალისწინებულ და საქართველოში მოქმედ სტანდარტებსა და ნორმებს.
7. ,,მიმწოდებელმა“ უნდა დაიცვას მის მიერ შეთანხმებული სამუშაოების შესრულების გეგმა-გრაფიკით განსაზღვრული ვადები. აღნიშნული გეგმა-გრაფიკის დარღვევის/ვადაგადაცილების შემთხვევაში, ,,მიმწოდებელს“ დაეკისრება პირგასამტეხლოს გადახდა ვალდებულების შესრულების ყოველ ვადაგადაცილებულ დღეზე ხელშეკრულების საერთო ღირებულების 0,1%-ისოდენობით. თუ ვადაგადაცილებით დაკისრებული თანხის ოდენობა მიაღწევს ხელშეკრულების ღირებულების 5% „შემსყიდველს“ უფლება აქვს შეწყვიტოს ხელშეკრულება.
8. „მიმწოდებელი“ ვალდებულია: სამუშაოების შესრულებაში მონაწილე მუშა-მოსამსახურეების შემადგენლობის 80% დაასაქმოს საქართველოს მოქალაქეები.
9. **საგარანტიო პირობები**
10. „მიმწოდებელი“ ვალდებულია ობიექტის ჩაბარების შემდგომ განახორციელოს საგარანტიო სამუშაოები ქვემოთ ჩამოთვლილ სამუშაოებზე შემდეგი ვადების მიხედვით:

* სახურავი - 10 წელი ქანობიანი გადახურვა, 5 წელი რბილი გადახურვა (ასეთის არსებობის შემთხვევაში);
* კარ-ფანჯრები - ალუმინი -5 წელი, საკეტები-1 წელი (ასეთის არსებობის შემთხვევაში);
* კარ-ფანჯრები - მეტალოპლასტმასი -5 წელი, საკეტები-1 წელი (ასეთის არსებობის შემთხვევაში);
* გამაგრება-გაძლიერების სამუშაოები -10 წელი (ასეთის არსებობის შემთხვევაში);
* შენობის შიდამოპირკეთება - 1 წელი (ასეთის არსებობის შემთხვევაში);
* ფასადის და სარინელის სამუშოები -3წელი (ასეთის არსებობის შემთხვევაში);
* სამღებრო სამუშაოები - 1 წელი (ასეთის არსებობის შემთხვევაში);
* სანტექნიკა და ელექტროობა - 3წელი (ასეთის არსებობის შემთხვევაში);
* იატაკი - 1წელი (ასეთის არსებობის შემთხვევაში);
* კონსტრუქციები (ახალი შენობის მშენებლობის შემთხვევაში) - 10 წელი (ასეთის არსებობის შემთხვევაში);
* წყალსადენისა და კანალიზაციის გარე ქსელი - 1წელი (ასეთის არსებობის შემთხვევაში);
* ღობე - 2წელი (ასეთის არსებობის შემთხვევაში);
* ლიფტი - 2 წელი (ასეთის არსებობის შემთხვევაში);

1. შესრულებული სამუშაოების საგარანტიო ვადების შესახებ ინფორმაცია წარმოადგენს მხარეთა შორის გაფორმებული ხელშეკრულების დანართს და შესაბამისად მის განუყოფელ ნაწილს.
2. აღნიშნული არ გულისხმობს საგარანტიო პერიოდში დაზიანების აღდგენას, თუ დაზიანება გამოწვეული იქნება დაუძლეველი ძალის ზეგავლენით, ექსპლუატაციის შედეგად ან გარეშე ძალის ზემოქმედებით.

***მონაწილე პირის***

***ხელმძღვანელის ხელმოწერა***

**დანართი N3**

**ტექნიკური დავალება**

1. **ობიექტის დასახელება**

1. ობიექტის დასახელება და დახასიათება: მახათას მთაზე მდებარე მიწის ნაკვეთზე, საერთო ფართი 10 ჰა (დანართი#4) საცხოვრებელი კომპლექსის საპროექტო-სამშენებლო სამუშაოები.

2. ასაშენებელი ობიექტი. 635 საცხოვრებელი ბინა. 165 ბინა 50 მ2 საერთო საცხოვრებელი ფართით - 8 250 მ2; 322 ბინა 80 მ2 საერთო საცხოვრებელი ფართით - 27 760 მ2; 148 ბინა 110 მ2 საერთო საცხოვრებელი ფართით 16 280 მ2; სულ საერთო საცხოვრებელი ფართი შეადგენს - 52 290მ2.

**შენიშვნა:**

ა) შემდგომში პროექტირების დროს დასაშვებია თითოეულ საცხოვრებელ ბინას დაემატოს 2-3მ2-მდე ფართი;

ბ) საცხორებელი კორპუსების რაოდენობა და მასთან მიბმული ინფრასტრუქტურა უნდა დადგინდეს პროექტირებისას ბინების რაოდენობის და ტექნიკური დავალების შესაბამისად, შემსყიდველთან შეთანხმებით.

1. **შეზღუდვები**

1. საცხოვრებელი კორპუსები უნდა იყოს არაუმეტეს 5-6 სართულიანი(სართულის სიმაღლე არანაკლებ 3.2 მეტრი)

2. კორპუსი უნდა იყოს ერთ ან ორ სადარბაზოიანი.

3. სადარბაზოში უნდა იყოს ერთი კიბის უჯრედი, სახანძრო კიბე და ერთი სატვირთო ლიფტი(სამედიცინო, საევუაკუაციო მოთხოვნების გათვალისწინებით.

4. აღნიშნული სამუშაოების განხორციელების პერიოდს შეადგენს ხელშეკრულების გაფორმებიდან 24 თვე.

1. **საცხოვრებელ ბინებში უნდა იქნას მოწყობილი**
2. ლითონის კარი- შეღებილი მაღალტექნოლოგიური საღებავით, ჩასმული საკეტით, სათვალთვალოთი;
3. მეტალოპლასტმასის ფანჯრები - ზომები ბინის ფართების განათების ნორმების ფარგლებში, დამონტაჟებული. ყავისფერი ან ხის ფაქტურით. ევროპული წარმოშობის მასალით დამზადებული.
4. ბლოკის ტიხრები- მოწყობილი მობინადრეთა მოთხოვნის შესაბამისად (კონსტრუქციული პროექტის თანხვედრაში);
5. საკომუნიკაციო შახტები - ამოშენებული სამშენებლო ბლოკით
6. კანალიზაციის, წყალგაყვანილობის და ვენტილაციის დგარები - მიყვანილი საპროექტო წერტილებამდე;
7. ელ. მომარაგება - შეყვანილი საცხოვრებელ ბინებში
8. აივნები - იატაკზე ხელოვნური გრანიტის ფილებით მოწყობილი, მოაჯირები მინის, ალუმინის კარკასით ან მილკვადრატებისგან აწყობილი კონსტრუქციით;
9. ბინების შიდა ძირითადი კედლები შელესილი.
10. ბინების იატაკები ქვიშა-ცემენტის ხსნარით მოჭიმული.
11. **კორპუსის საერთო მოხმარების ფართები:**
12. ფასადი - მოწყობილი 4-5 სმ-იანი დათბუნებით, დამუშავებული ყინვამედეგი საბათქაშე მასალით, გაკრული ბადე, შელესილი დეკორატიული ფითხით („მიუხენი“, „ესპანკა“ ან მსგავსი) დამუშავებული და შეღებილი სამი ფენა ნანოტექნოლოგიური ევროპული საღებავით.
13. ცოკოლი - მოპირკეთებული ბუნებრივი ქვით
14. სახურავი დასრულებული (გადახურული ქანობიანი ან რბილის სახურავით):

ა) ქანობიანი სახურავი - შეკრული ლითონის ან ხის კარკასით, დაფარული 0,47-0,5 მაღალსტანდარტული გალვანიზირებული და საღებავით დაფარული თუნუქის ფურცლებით, წყალმიმღები ძაბრებით, წყალსაწრეტი მილებით მოწყობილი

ბ) რბილი სახურავი - გადახურვის ფილაზე მოწყობილი პემზის 25-30 სმ სისქის დამათბუნებელი ფენა, 8-10 სმ სისქის მჭიმი (სულფატომედეგი ევროპულიჰიდროიზოლაციის მასალის მინარევით), მჭიმის დამუშავებული ევროპული ჰიდროიზოლაციის მასალითზემოდან ორი ფენა „ლინოკრომი“ის ტიპის მაღალ ხარისხისნი მასალით მოპირკეთებული, წყალმიმღები ძაბრებით, წყალსაწრეტი მილებით მოწყობილი

1. სადარბაზო, ბაქნები, ვესტიბიული, - იატაკი მოპირკეთებული ხელოვნური გრანიტით, კედლები დამუშავებული და შეღებილი ევროპული საღებავით, ხელოვნური განათება ლედ ტიპის სანათებით, ლითონის მოაჯირები დამონტაჟებული და შეღებილი
2. კორპუსში შესასვლელი, კიბის უჯრედი და მარშები მოპირკეთებული ბუნებრივი ქვით, კედლები დამუშავებული და შეღებილი ევროპული საღებავით, ხელოვნური განათება ლედ ტიპის სანათებით, ლითონის მოაჯირები დამონტაჟებული და შეღებილი
3. ლიფტები (მინიმუმ ერთი სატვირთო) ლიფტი - ევროსტანდარტის, გამართული და ექსპლუატაციაში მიღებული
4. შ.შ.მ. პირებისთვის შესაბამისი ასასვლელები (მოწყობილი მოაჯირებით და მოპირკეთებული ბუნებრივი ქვით)
5. **ტერიტორია და შენობის პერიმეტრი**
6. მისასვლელი გზები- რკინა-ბეტონის ან ასფალტობეტონის საფარით.
7. ტროტუარები - რკინა-ბეტონის ან ასფალტობეტონის საფარით.
8. შენობების გარშემო შემოსავლელი გზები (სახანძრო უსაფრთხოების) - რკინა-ბეტონის ან ასფალტობეტონის საფარით.
9. პარკინგის ფართები - რკინა-ბეტონის ან ასფალტობეტონის საფარით, დახაზული.
10. პარკინგის ფართებიშ.შ.მ. პირებისთვის- - რკინა-ბეტონის ან ასფალტობეტონის საფარით, დახაზული.
11. გამწვანების ზონა -მწვანე საფარის დათესვა, ბორდიურების მოწყობა და ნარგავების დარგვა (თავისი პროექტით).
12. წყლის და კანალიზაციის ცენტრალური ქსელი - კორპუსებამდე მიყვანა და დაერთება.
13. გაზის ცენტრალური ქსელის - კორპუსებამდე მიყვანა და დაერთება.
14. ელ. მომარაგების ცენტრალური ქსელი - - კორპუსებამდე მიყვანა და დაერთება
15. ელ. ქვესადგურები - მოწყობა თავისი ინფრასტრუქტურით.
16. გარე განათება - პროექტირება და მოწყობა.
17. სახანძრო უსაფრთხოება - კორპუსებთან სახანძრო ჰიდრანტების და შენობებში სახანძრო ფარების მოწყობა.
18. სანიაღვრე ცენტრალური ქსელი - პროექტირება და მოწყობა.

**შენიშვნა:** მშენებლობის დროს გამოყენებული მასალები უნდა იყოს მაღალი ხარისხის, ამსთან გამოყენებული არმატურის და ბეტონის ხარისხი პერიოდულად უნდა დასტურდებოდეს აკრედიტირებული ლაბორატორიის მიერ. ზემოაღნიშნული საპროექტო-სამშენებლო სამუშაოები უნდა აკმაყობილებდეს საქართველოს კანონმდებლობით გათვალისწინებულ მშენებლობისა და უსაფრთხოების ნორმებს.

**მონაწილე პირის**

**ხელმძღვანელის ხელმოწერა.**

**დანართი N5**

**შესყიდვის ხელშეკრულების პროექტი**

წინამდებარე დოკუმენტი წარმოადგენს შესყიდვების შესახებ ხელშეკრულების პროექტს, რომელიც დაიდება გამარჯვებულ პრეტენდენტთან. წინამდებარე ხელშეკრულების პროექტის პირობები დაზუსტდება გამარჯვებული პრეტენდენტის წინადადების შესაბამისად, რომელიც ამავდროულად დაერთვება ხელშეკრულებას, როგორც მისი განუყოფელი ნაწილი

**შესყიდვის ხელშეკრულება N**

ქ. თბილისი ----------- 2019წ.

ვხელმძღვანელობთ რა საქართველოში მოქმედი კანონმდებლობით, ერთის მხრივ, -------------------------------------------------- (შემდგომში \_ `შემსყიდველი’’), წარმომადგენელი------------------------------- -------- სახითდა -------- (შემდგომში “მიმწოდებელი“), წარმომადგენელი საზოგადოების --------------სახით მეორეს მხრივ, (შემდგომში - ,,მხარეები”) გამარჯვებული პრეტენდენტის (მიმწოდებელი) წინადადების საფუძველზე, ვდებთ წინამდებარე შესყიდვის ხელშეკრულებას შემდეგზე:

**მუხლი 1. ხელშეკრულებაში გამოყენებულ ტერმინებს აქვთ შემდეგი მნიშვნელობა:**

1.1. შესყიდვის ხელშეკრულება (შემდგომში - ,,ხელშეკრულება“) -,,შემსყიდველსა“ და ,,მიმწოდებელს“ შორის დადებული, მხარეების მიერ ხელმოწერილი ხელშეკრულება, მასში მინიშნებული ყველა თანდართულიდოკუმენტით;

1.2. ,,შემსყიდველი“ (შემდგომში ,,შემსყიდველი“) - ნიშნავს ორგანიზაციას (დაწესებულებას), რომელიც ახორციელებს შესყიდვას;

1.3. ,,მიმწოდებელი“ - ნიშნავს იურიდიულ ან ფიზიკურ პირს, რომელმაც ,,შემსყიდველთან“ გააფორმა ხელშეკრულება სახელმწიფო შესყიდვის შესახებ;

1.4. ხელშეკრულების ღირებულება - ნიშნავს საერთო თანხას, რომელიც უნდა გადაიხადოს შემსყიდველმა, ,,მიმწოდებლის“ მიერ ხელშეკრულებით ნაკისრი ვალდებულებების სრული და ზედმიწევნით შესრულებისთვის.

**მუხლი 2.ხელშეკრულების დადების საფუძველი**

წინამდებარე ხელშეკრულება გაფორმებულია გამარჯვებული პრეტენდენტის ------------ ფასთა გამოკითხვის წინადადების შესაბამისად.

**მუხლი 3. ხელშეკრულებისსაგანი**

3.1. ,,შემსყიდველის” მიერ(დანართი #-ით) განსაზღვრული საპროექტო-სამშენებლო სამუშაოების შესყიდვა, თანდართული დოკუმენტაციით გათვალისწინებული პირობების შესაბამისად;

3.2. შესყიდვის ობიექტის დასრულების სამუშაოების თაობაზე შედგენილი და წინამდებარე ხელშეკრულებაზე თანდართული დოკუმენტაცია ძალაშია ამ ხელშეკრულებასთან ერთად დაწარმოადგენს მის განუყოფელ ნაწილს;

**4. ხელშეკრულების ღირებულება (ფასი)**

4.1. წინამდებარე ხელშეკრულებით განსაზღვრული სამუშაოების მიწოდების საერთო სავარაუდო ღირებულება შეადგენს --------- ლარს, საქართველოს კანონმდებლობით დადგენილი გადასახადების გათვალისწინებით.

4.2. დაუშვებელია ნებისმიერი ცვლილება, რომელსაც მოჰყვება ხელშეკრულების ღირებულების გაზრდა ან ,,შემსყიდველისათვის“ პირობების გაუარესება,

**მუხლი 5. სამუშაოს შესრულების პერიოდი**

5.1 სამუშაოს მიწოდების პერიოდად დადგენილია ვადა: I ეტაპის სამუშაოები წინამდებარე ხელშეკრულების ხელმოწერიდან-----------კალენდარული დღე, ხოლომე-2 ეტაპის, ანუ ობიექტის საბოლოო დასრულების ვადა--------------კალენდარული დღე.

**მუხლი 6. ანგარიშსწორებისფორმა, გრაფიკი (ვადები) დაადგილი**

6.1. შესყიდვის ობიექტის ფასი განისაზღვრება ასაქართველოს ეროვნულ ვალუტაში (ლარი).

6.2. ანგარიშსწორება ხორციელდება უნაღდო ანგარიშსწორებით-ლარებში.

6.3. ანგარიშსწორება შესაძლოა განხორციელდეს როგორც წინასწარი საავანსო გადახდით ისე ეტაპობრივად შესრულებული სამუშაოების მიხედვით შესაბამისი დოკუმენტაციის წარდგენიდან 10 (ათი) სამუშაო დღის ვადაში.

6.4. შემსყიდველის გადაწყვეტილების შემთხვევაში საავანსო თანხის საბანკო/სადაზღვევო გარანტიის წარმოდგენა შესაძლებელია შესასრულებელი საპროექტო-სამშენებლო-სამონტაჟო სამუშაოების ღირებულების 25 %-მდე, ხოლო დარჩენილი სამუშაოების ღირებულების 75%-ის გადახდა მოხდება ეტაპობრივად (საავანსო თანხის გამოქვითვის გარეშე) შესრულებული სამუშაოების მიხედვით (რომელიც დადასტურებული იქნება ფორმა N2–ით და მიღება–ჩაბარების აქტით).

6.5. საბოლოო ანგარიშსწორება განხორციელდება უნაღდო ანგარიშსწორებით, ,,მიმწოდებლის“ მიერ წარმოდგენილი საბოლოო შესრულებული სამუშაოების ფორმა N2-ის, მიღება-ჩაბარების აქტის საფუძველზე.

6.7. ანგარიშსწორების ადგილია ქალაქი თბილისი.

**მუხლი 7. მხარეთა უფლება-მოვალეობანი**

7.1. „მიმწოდებელი” ვალდებულია:

7.1.1. განახორციელოს სამუშაოების შესრულება წინასწარ შეთანხმებული გეგმა-გრაფიკის შესაბამისად.

7.1.2. ,,შემსყიდველის“ მიერ გამოვლენილი დეფექტის, ნაკლის ან/და უხარისხოდ შესრულებული სამუშაოს თაობაზე მიღებული წერილობითი შეტყობინები და გონივრულ (ურთიერთშეთანხმებულ) ვადაში საკუთარი სახსრებით აღმოფხვრას იგი.

7.1.3. დაუყოვნებლივ აცნობოს "შემსყიდველს“ (წერილობით) სამუშაოების მიმდინარეობისას წარმოქმნილი პრობლემების შესახებ და მიიღოს საჭირო ზომები სამუშაოების მიმდინარეობისას წარმოქმნილი შეფერხებების აღმოსაფხვრელად.

7.1.4. დაუყოვნებლი ვაცნობოს "შემსყიდველს“ სამუშაოების დამთავრების შესახებ და წარმოადგინოს წინამდებარე ხელშეკრულების პირობებით განსაზღვრული შესაბამისი დოკუმენტაცია.

7.1.5. წინამდებარე ხელშეკრულებით განსაზღვრულ საგარანტიო ვადებში საკუთარი ხარჯებით შეასრულოს ობიექტის აღდგენითი სამუშაოები, თუ დადგინდება რომდაზიანება გამოწვეულია „მიმწოდებლის“ მიზეზით.

7.1.6. სამუშაოების დაწყებამდე წარუდგინოს დ აშეუთანხმოს შემსყიდველს ინფორმაცია სამუშაოების შესასრულებლად გამოყენებული ყველა ძირითადი მასალის, მოწყობილობის და აქსესუარის შესახებ. ამასთან, სამუშაოების მიმდინარეობისას დაუშვებელია უკვე შემოთავაზებული მასალის, მოწყობილობის და აქსესუარის ჩანაცვლება სხვა უფრო დაბალი ხარისხის ანალოგიური საქონლით.

7.2. „შემსყიდველი” ვალდებულია:

7.2.1 ,,მიმწოდებლის“ მიერ ხელშეკრულებით ნაკისრი და შესრულებული ვალდებულებები აანაზღაუროს სრულად;

7.2.2 ,,მიმწოდებლის“ მიერ აღებული ვალდებულების შეუსრულებლობის შემთხვევაში შემსყიდველს უფლება აქვს დამოუკიდებლად მიიღოს გადაწყვეტილება მათ შესასრულებლად და მოთხოვოს ,,მიმწოდებელს“ შესაბამისი ხარჯების ანაზღაურება ან გამოქვითოს ეს თანხა ხელშეკრულების მიხედვით მიმწოდებლისთვის გადასახდელი თანხიდან;

7.2.3. “შემსყიდველი” არ აგებს პასუხს “მიმწოდებლის” მიერ მესამე პირის მიმართ ნაკისრ ვალდებულებებზე და მესამე პირისთვის მიყენებულ ზიანზე ან/და ზარალზე.

**მუხლი 8. მხარეთა პასუხისმგებლობა ხელშეკრულების პირობების დარღვევისათვის**

8.1. მხარეების მიერ ხელშეკრულებით ნაკისრი ვალდებულებების შეუსრულებლობის ან არაჯეროვნად შესრულების შედეგად მიყენებული ზარალისთვის მხარეები ერთმანეთის წინაშე პასუხს აგებენ მოქმედი კანონმდებლობის შესაბამისად;

8.2. ხელშეკრულებით გათვალისწინებული ვალდებულების შეუსრულებლობის ან ვალდებულების შესრულების გეგმა-გრაფიკით განსაზღვრული ვადების არღვევის შემთხვევაში, ,,მიმწოდებელს“ დაეკისრება პირგასამტეხლოს გადახდა შეთანხმებული გეგმა-გრაფიკით გათვალისწინებული სამუშაოების შეუსრულებობის ყოველ ვადაგადაცილებულ დღეზე ხელშეკრულების საერთო ღირებულების 0,1%-ის ოდენობით. თუ ვადაგადაცილებით დაკისრებული თანხის ოდენობა მიაღწევს ხელშეკრულების ღირებულების 5% მხარეს უფლება აქვს შეწყვიტოს ხელშეკრულება.

**მუხლი 9. სამუშაოს მიღება-ჩაბარების, ინსპექტირების წესი და მიწოდების ადგილი**

9.1. შესყიდვის ობიექტი ან მისი ნაწილი (ეტაპი) ჩაითვლება მიღებულად (მიწოდებულად) მხოლოდ შესაბამისი „მიღება-ჩაბარების“ აქტის გაფორმების და მოქმედი კანონმდებლობით გათვალისწინებული დოკუმენტაციის წარმოდგენის შემდეგ, თუ ხელშეკრულების პირობებით სხვა რამ არა რის გათვალისწინებული;

9.2. „შემსყიდველის“ მხრიდან ხელშეკრულებით გათვალისწინებული მოთხოვნების შესაბამისობის ინსპექტირებას და სამუშაოს ნაწილის (ეტაპის) მიღება-ჩაბარების აქტზე ხელის მოწერას განახორციელებს-----------------------------------------;

9.5. სამუშაოს ჩატარების და მიწოდების ადგილია ქ. თბილისი-------------------;

**მუხლი 10. სამუშაოს ხარისხი და გარანტია**

10.1. „მიმწოდებელი“ იძლევა გარანტიას, რომ მის მიერ შესრულებული სამუშაო იქნება საქართველოში მოქმედი სამშენებლო ნორმების და საერთაშორისო სტანდარტების შესაბამისი;

10.2. შესრულებული სამუშაოს სრულფასოვანი ფუნქციონირების საგარანტიო ვადა განისაზღვრება(დანართით განსაზღვრული საგარანტიო პირობები და ვადები), რომლის განმავლობაშიც ,,მიმწოდებელი“ ვალდებულია საკუთარი ხარჯებით უზრუნველყოს წარმოქმნილი ხარვეზების აღმოფხვრა. აღნიშნული არ გულისხმობს საანგარიშო პერიოდში დაზიანების აღდგენას, თუ დაზიანება გამოწვეული იქნება დაუძლეველი ძალის, ექსპლოატაციის პროცესში ან გარეშე ძალის ზემოქმედებით;

**მუხლი 11. ხელშეკრულებაში ცვლილებების შეტანა**

11.1. ხელშეკრულების დამდებ არცერთ მხარეს არა აქვს უფლება ცალმხრივად შეცვალოს ხელშეკრულების პირობები;

11.2. თუ რაიმე წინასწარ გაუთვალისწინებელი მიზეზების გამო წარმოიშობა ხელშეკრულების პირობების შეცვლის აუცილებლობა, ცვლილებების შეტანის ინიციატორი ვალდებულია წერილობით შეატყობინოს მეორე მხარეს შესაბამისი ცვლილებების განხორციელების დასაბუთებული მოტივი.

11.3. ხელშეკრულების პირობების ნებისმიერი ცვლილება უნდა გაფორმდეს ხელშეკრულების დანართის (შეთანხმება) სახით, რომელიც ჩაითვლება ხელშეკრულების განუყოფელ ნაწილად.

**მუხლი 12. უფლებების გადაცემა**

12.1. ,,მიმწოდებელს“ არა აქვს უფლება ,,შემსყიდველის“ წერილობითი თანხმობის გარეშე მთლიანად ან ნაწილობრივ გადასცეს მესამე პირს ამ ხელშეკრულებით გათვალისწინებული უფლება-მოვალეობანი.

12.2. მესამე მხარის მიერ ,,მიმწოდებლის“ წინააღმდეგ სარჩელების წამოყენების და სასამართლო პროცედურების დაწყების შემთხვევაში, ,,შემსყიდველს“ მათთან დაკავშირებით არ ეკისრება არანაირი პასუხისმგებლობა.

**მუხლი 13. ფორს-მაჟორი**

წინამდებარე ხელშეკრულების პირობების მოქმედების შეჩერება ფორს-მაჟორული გარემოებების დადგომის გამო არ იქნება განხილული როგორც ხელშეკრულების პირობების შეუსრულებლობა ან დარღვევა და არ გამოიწვევს საჯარიმო სანქციების გამოყენებას.

**მუხლი 14. ხელშეკრულებიდან გასვლა**

14.1. ,,მიმწოდებლის“ მხრიდან ხელშეკრულების პირობების დარღვევის შემთხვევაში, ,,შემსყიდველს“ უფლება აქვს ცალმხრივად შეწყვიტოს ხელშეკრულება და მოთხოვოს ,,მიმწოდებელს“ ზიანის ანაზღაურება.

14.2. თუ ხელშეკრულების რომელიმე მხარე დაარღვევს წინამდებარე ხელშეკრულებით დადგენილ ვალდებულებას, ხელშეკრულების მონაწილე მეორე მხარეს შეუძლია მოითხოვოს ხელშეკრულებიდან გასვლა;

14.3. წინამდებარე ხელშეკრულების შეწყვეტის ინიციატორი ვალდებულია შეატყობინოს მეორე მხარეს შესაბამისი ინფორმაცია წერილობითი ფორმით, წინამდებარე ხელშეკრულების შეწყვეტამდე არაუგვიანეს ერთი კვირისა.

14.4. ხელშეკრულებიდან გასვლა და ზიანის ანაზღაურება ხდება „საქართველოს სამოქალაქო კოდექსის“ მოთხოვნების შესაბამისად.

**მუხლი15. დავების გადაწყვეტის წესი**

ხელშეკრულების დამდები მხარეები თანხმდებიან მასზედ, რომ პირდაპირი არაოფიციალური მოლაპარაკებების მეშვეობით მოაგვარებენ მათ შორის წარმოქმნილ ნებისმიერ უთანხმოებას და დავას, ხოლო შეუთანხმებლობის შემთხვევაში მიმართავენ სასამართლოს, საქართველოში მოქმედი კანონმდებლობის მოთხოვნების შესაბამისად.

**მუხლი 16. ხელშეკრულების მოქმედების ვადა**

წინამდებარე ხელშეკრულება ძალაშია მისი ხელმოწერიდან და მოქმედებს--------წლის 31 დეკემბრამდე.

**მუხლი 17. სხვა პირობები**

18.1. წინამდებარე ხელშეკრულებით გაუთვალისწინებელი პირობები რეგულირდება საქართველოს კანონმდებლობის შესაბამისად;

18.2. მესამე პირთან ურთიერთობაში მხარეები მოქმედებენ თავიანთი სახელით, ხარჯებითა და რისკით;

18.3. ხელშეკრულება შედგენილია ქართულ ენაზე 2 (ორი) თანაბარი იურიდიული ძალის მქონე ეგზემპლარად.

**მუხლი 18. მხარეთა რეკვიზიტები:**

მიმწოდებელი: -----------------------------------------------------

მის: ქ. თბილისი--------------------------ტელ: -----------------------

კოდი------------------------

----------------------------------ხელმოწერა

შემსყიდველი:

მის: ქ. თბილისი--------------------------ტელ: -----------------------

----------------------------------ხელმოწერა